..............(sz.) napirend

**E L Ő T E R J E S Z T É S**

**A Képviselő-testület 2014. június 26-ai rendes ülésére**

**Tárgy:** Javaslat a II. kerület közigazgatási területén járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendelet módosítására

**Készítette:** …………………………………..

Vajthó Gábor

Irodavezető

**Egyeztetve:** …................................................

Dankó Virág

alpolgármester

**Látta:** ...........................................................

dr. Szalai Tibor

jegyző

A napirend tárgyalása zárt ülést nem igényel.

**Tisztelt Képviselő-testület!**

Budapest Főváros II. Kerületi Önkormányzat Képviselő-testületének 14/2010. (VI.24.) önkormányzati rendelete (továbbiakban: **R.**) tartalmazza a II. kerület területén a fizető várakozásra vonatkozó legfontosabb szabályokat.

A jelenlegi szabályozás azonban nem terjed ki a parkolási kintlévőség kezelésre, amelynek szabályozása a gyakorlati szempontokra tekintettel indokolt.

A fentiekre tekintettel szükségessé vált az R. módosítása.

Kérem a Tisztelt Képviselő-testületet az előterjesztés megtárgyalására, és az alábbi rendelet-módosítási javaslat elfogadására.

A Képviselő-testület Magyarország Alaptörvénye 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 42. § 1. pontjában és 16/A. §-ában foglalt felhatalmazás alapján jogosult dönteni.

*A rendelet elfogadásához minősített többségű szavazati arány szükséges.*

Budapest, 2014. június 10.

**Dr. Láng Zsolt**

polgármester

**Budapest Főváros II. Kerületi Önkormányzat** **Képviselő - testületének …./2014.(……) önkormányzati rendelete a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendeletének módosításáról**

|  |  |
| --- | --- |
| Jelenlegi szövegezés | Javasolt módosítás |
| Az R. 9. §.:  A várakozási övezetekben a várakozás rendjére vonatkozó előírások betartásának ellenőrzését, a megsértésük esetén alkalmazható szankciókat a fővárosi parkolási rendelet 48.§-a tartalmazza | **1. §**  A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendelet (a továbbiakban: **R.**) 9. § helyébe az alábbi rendelkezés lép:   1. A várakozási övezetekben a várakozás rendjére vonatkozó előírások betartásának ellenőrzését, a megsértésük esetén alkalmazható szankciókat a fővárosi parkolási rendelet tartalmazza. 2. A parkolási kintlévőség kezelés egyedi ügyvizsgálat alapján történik. A behajtási költség-haszon elemzésre is kiterjedő döntésekre vonatkozó javaslattétel a Városrendészeti és Környezetvédelmi Iroda Jogi Csoport vezetőjének feladata, amely Irodavezetői egyetértés és Jegyzői jóváhagyás után Polgármesteri döntést igényel. |
|  | **2. §**  E rendelet 2014. július 1. napján lép hatályba. |

**Budapest Főváros II. Kerületi Önkormányzat** **Képviselő - testületének …./2014.(……) önkormányzati rendelete a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendeletének módosításáról**

A Budapest Főváros II. Kerületi Önkormányzat Képviselő-testülete Magyarország Alaptörvénye 32. cikk (1) bekezdés a) pontjában, Magyarország helyi önkormányzatairól szóló 2011. évi CLXXXIX. törvény 42. § 1. pontja és 16/A. §-a alapján a következő rendeletet alkotja.

**1. §**

A II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendelet (a továbbiakban: **R.**) 9.§ helyébe az alábbi rendelkezés lép:

„(*1) A várakozási övezetekben a várakozás rendjére vonatkozó előírások betartásának ellenőrzését, a megsértésük esetén alkalmazható szankciókat a fővárosi parkolási rendelet tartalmazza.*

*(2) A parkolási kintlévőség kezelés egyedi ügyvizsgálat alapján történik. A behajtási költség-haszon elemzésre is kiterjedő döntésekre vonatkozó javaslattétel a Városrendészeti és Környezetvédelmi Iroda Jogi Csoport vezetőjének feladata, amely Irodavezetői egyetértés és Jegyzői jóváhagyás után Polgármesteri döntést igénye*l.”

**2. §**

E rendelet 2014. július 1. napján lép hatályba.

|  |  |
| --- | --- |
| **Dr. Láng Zsolt** | **dr. Szalai Tibor** |
| polgármester | jegyző |

## ÁLTALÁNOS INDOKOLÁS

Budapest Főváros II. Kerületi Önkormányzat Képviselő-testülete a II. kerület közigazgatási területén a járművel várakozás rendjének kialakításáról, és az üzemképtelen járművek tárolásának szabályozásáról szóló 14/2010.(VI.24.) önkormányzati rendeletének (továbbiakban: **R.**) módosítása vált szükségessé a gyakorlati tapasztalatokra tekintettel.